Peder Myge ble født i Kvinnherad i Hordaland. Før krigen arbeidet han i hermetikkindustrien og bodde i Stavanger sammen med sin kone, Kitty. Myge var aktiv i arbeiderbevegelsen og hadde tilknytning til Arbeiderpartiet frem til 1939, da han gikk over til Norges Kommunistiske Parti (NKP) etter å ha vært elev ved Komintern-skolen (Björknäs Folkhøgskola) i Stockholm. Han var også involvert i lokalpolitikk og satt blant annet i fattigstyret i Hetland.